ai4bharat/Pralekha huggingface dataset:
ખાદ્ય પ્રસંસ્કરણ ઉદ્યોગ મંત્રાલય
PM FME યોજનાથી કુલ રૂ.35,000 કરોડનું મૂડી રોકાણ થશે અને 9 લાખ કુશળ અને અર્ધ કુશળ રોજગારી પ્રાપ્ત થશેઃ હરસિમરત કૌર બાદલ
આ યોજનાથી 8 લાખ એકમોને લાભ થશે તથા માહિતી, તાલિમ, બહેતર બજાર અને ઔપચારિકરણનો લાભ મળશે
શ્રીમતિ હર સિમરત કૌર બાદલે “પીએમ ફોર્મલાઈઝેશન ઓફ માઈક્રો ફૂડ પ્રોસેસીંગ એન્ટરપ્રાઈઝીઝ  યોજનાનો પ્રારંભ કર્યો”
PM FME યોજનાની માર્ગરેખાઓ જાહેર કરાઈ
ખાદ્ય પ્રસંસ્કરણ ઉદ્યોગ મંત્રી શ્રીમતિ હરસિમરત કૌર બાદલે તા.29 જૂન, 2020ના રોજ “આત્મનિર્ભર ભારત અભિયાન” ના હિસ્સા તરીકે “પીએમ ફોર્મલાઈઝેશન ઓફ માઈક્રો ફૂડ પ્રોસેસીંગ એન્ટરપ્રાઈઝીઝ ” યોજનાનો પ્રારંભ કર્યો છે.કેન્દ્રીય મંત્રીએ જણાવ્યું હતું કે આ યોજનાથી કુલ રૂ.35,000 કરોડનું મૂડી રોકાણ થશે અને 9 લાખ કુશળ અને અર્ધ કુશળ રોજગારી પ્રાપ્ત થશે તથા 8 લાખ એકમોને માહિતી, તાલિમ તથા બહેતર બજાર અને ઔપચારિકરણનો લાભ મળશે. આ પ્રસંગે આ યોજનાની માર્ગરેખાઓ પણ જાહેર કરવામાં આવી હતી.
સ્થાનિક ફૂડ પ્રોસેસીંગ એકમોની ભૂમિકા અંગે પ્રકાશ ફેંકતા કેન્દ્રીયમંત્રીશ્રીએ જણાવ્યું હતું કે ગામડાંના ઉદ્યોગસાહસિકો દ્વારા ગામડાંઓમાં ખાદ્ય ઉત્પાદનો તૈયાર કરીને સ્થાનિક લોકોને પૂરી પાડવાની લાંબા સમયથી ચાલી આવતી વ્યવસ્થા છે. માનનીય પ્રધાનમંત્રીએ તા.12-05-2020ના રોજ રાષ્ટ્રને કરેલા સંબોધનમાં સ્થાનિક એકમોનું મહત્વ અને તેમની ભૂમિકા વિશે ભારપૂર્વક જણાવ્યુ હતું.
“કટોકટીના સમયમાં આ સ્થાનિક એકમોએ માંગ પૂરી કરી છે અને તેણે આપણને બચાવ્યા છે. સ્થાનિક એ માત્ર જરૂરિયાત નથી, તે આપણી જવાબદારી પણ છે. સમયે આપણને શિખવ્યું છે કે આપણે સ્થાનિકને જીવન મંત્ર તરીકે સ્વિકારવા જોઈએ. તમે આજે જે વૈશ્વિક બ્રાન્ડઝનો અનુભવ કરો છો તે ક્યારેક સ્થાનિક બ્રાન્ડ જેવી જ હતી, પરંતુ લોકોએ તેનો ઉપયોગ શરૂ કરતાં, તેને પ્રોત્સાહન આપવાનું શરૂ કરતાં તેનું બ્રાન્ડીંગ થયું અને તે અંગે ગૌરવ અનુભવવા લાગ્યા. આથી તે સ્થાનિક પ્રોડક્ટસમાંથી વૈશ્વિક બ્રાન્ડઝ બની ગઈ. જેના કારણે આજથી દરેક ભારતીય વ્યક્તિએ સ્થાનિક માટે બોલકા થવાનું છે. માત્ર સ્થાનિક બ્રાન્ડ ખરીદવાની જ નથી, પણ તેનો ગૌરવભેર પ્રચાર કરવાનો છે. મને વિશ્વાસ છે કે આપણો દેશ આવું કરી શકશે. ”
ખાદ્ય પ્રસંસ્કરણ ઉદ્યોગ ક્ષેત્ર હાલમાં જે પડકારોનો સામનો કરી રહ્યું છે તે અંગે વાત કરતાં શ્રીમતિ બાદલે જણાવ્યું હતું કે અસંગઠીત ખાદ્ય પ્રસંસ્કરણ ઉદ્યોગ અનેક સમસ્યાઓનો સામનો કરી રહ્યો છે અને તેના કારણે તેમની કામગીરી અને વૃધ્ધિ મર્યાદિત બની ગઈ છે. તેમણે વધુમાં જણાવ્યું હતું કે આ પડકારોમાં આધુનિક ટેકનોલોજી અને ઉપકરણો, તાલિમ, સંસ્થાકિય ધિરાણ, પાયાની જાણકારીનો અભાવ, ઉત્પાદનોના ગુણવત્તા નિયંત્રણ અંગે જાગૃતિનો અભાવ, બ્રાન્ડીંગનો અભાવ તથા માર્કેટીંગ કૌશલ્ય વગેરેનો અભાવ નડી રહ્યો છે. તેમણે જણાવ્યું હતું કે વ્યાપક ક્ષમતા હોવા છતાં પણ આ પ્રકારના પડકારોને કારણે અસંગઠીત ફૂડ પ્રોસેસીંગ ક્ષેત્ર મૂલ્ય વૃધ્ધિ અને ઉત્પાદનની દ્રષ્ટિએ ઘણું ઓછુ પ્રદાન કરી શકે છે.
ખાદ્ય પ્રસંસ્કરણ ઉદ્યોગ મંત્રીએ વધુમાં જણાવ્યું હતું કે અસંગઠીત ફૂડ પ્રોસેસીંગ ક્ષેત્રમાં અંદાજે 25 લાખ જેટલા એકમો આવેલા છે, જે રોજગારીમાં 74 ટકાનું પ્રદાન કરે છે. આ એકમોમાંથી અંદાજે 66 ટકા એકમો ગ્રામ વિસ્તારોમાં આવેલા છે અને તેમાંના 80 ટકા પરિવાર આધારિત એકમો છે, જે ગ્રામ્ય પરિવારોને આજીવિકા પૂરી પાડવાની સાથે સાથે શહેરી વિસ્તારોમાં થતું તેમનું સ્થળાંતર રોકે છે. આ એકમો મહદ્દ અંશે માઈક્રો એકમોની કક્ષામાં આવે છે.
GP/DS
(Visitor Counter : 168
માહિતી અને પ્રસારણ મંત્રાલય
ટેલિકોમ વિભાગ દ્વારા વિનામૂલ્યે ઇન્ટરનેટ આપવાની કોઇ જોગવાઇ નથી
પર્યટન મંત્રાલયે 15 ઓક્ટોબર સુધી હોટેલો બંધ રાખવાના નિર્દેશો આપ્યા નથી
પ્રેસ ઇન્ફોર્મેશન બ્યૂરોના ફેક્ટચેક એકમ દ્વારા આજે ટ્વીટના માધ્યમથી સ્પષ્ટતા કરવામાં આવી છે કે, ટેલિકોમ વિભાગ 3 મે 2020 સુધી વપરાશકર્તાઓને વિનામૂલ્યે ઇન્ટરનેટ સેવા આપવાની કોઇ યોજનામાં નથી. ફરતી થયેલી ખોટી માહિતીમાં દાવો કરવામાં આવ્યો હતો કે, લોકો ઘરમાં જ રહે તે માટે વિભાગ દ્વારા તમામ લોકોને વિનામૂલ્યે ઇન્ટરનેટ આપવામાં આવશે અને તેઓ આપેલી લિંક પર ક્લિક કરીને તેનો લાભ ઉઠાવી શકે છે. PIB ફેક્ટચેક દ્વારા સ્પષ્ટતા કરવામાં આવી છે કે, આ દાવો ખોટો છે અને આવી કોઇપણ લિંક છેતરપિંડીના આશયથી છે.
https://twitter.com/PIBFactCheck/status/1252933594579824643?s=20
દરમિયાન, ગૃહ મંત્રાલય દ્વારા એવા મીડિયા અહેવાલો અંગે સ્પષ્ટતા કરવામાં આવી છે જેમાં દાવો કર્યો હતો કે, જો કંપનીમાં કર્મચારીનો કોવિડ-19નો ટેસ્ટ પોઝિટીવ આવે તો કંપનીના ડાયરેક્ટર્સ અને વ્યવસ્થાપન સામે દંડાત્મક પગલાં લેવામાં આવશે, આ દાવો ખોટો છે. ખરેખર તો માર્ગદર્શિકામાં એવું ટાંકવામાં આવ્યું છે કે, જો નોકરીદાતાની બેદરકારી કે અવગણના દેખાશે તો તેને દંડાત્મક કૃત્ય માનવામાં આવશે. PIB ફેક્ટચેકની આ સંદર્ભે ટ્વીટ અહીં આપેલી લિંક પર જોઇ શકાય છે.
https://twitter.com/PIB_India/status/1252861361777897472?s=20
સ્પષ્ટીકરણ સાથે ગૃહ મંત્રાલયના પ્રવક્તાની ટ્વીટ આ લિંક પરથી જોઇ શકાય છે
https://twitter.com/PIBHomeAffairs/status/1252897072526704640?s=20
અન્ય એક પ્રતિક્રિયામાં, PIB ફેક્ટચેક દ્વારા પોતાની અગાઉની સ્પષ્ટતાનો પુનરોચ્ચાર કરવામાં આવ્યો હતો કે, પર્યટન મંત્રાલયે કોરોના વાયરસ મહામારીના ઉપદ્રવના કારણે 15 ઓક્ટોબર 2020 સુધી હોટેલો બંધ રાખવાનો કોઇ જ આદેશ આપતો પત્ર બહાર પાડ્યો નથી.
https://twitter.com/PIBFactCheck/status/1252888187363442689?s=20
PIBના આસાના પ્રાદેશિક એકમે વિશે ટાંક્યું છે કે, ICMR મૂળ આસામી લોકોની રોગપ્રતિકારકતાનો અભ્યાસ કરવા બાબતે કોઇ ચિંતન કરી રહ્યું નથી. આ ટ્વીટ અન્ય એક ટ્વીટના તથ્યની ચકાસણીના જવાબમાં છે જેમાં એવો દાવો કર્યો હતો કે, મૂળ આસામી લોકો કોવિડ-19થી ચેપગ્રસ્ત થયા નથી કારણ કે, તેમની રોગપ્રતિકારકતા વધારે છે અને આના કારણે ICMR આવા લોકોના જનીનોનો અભ્યાસ કરશે.
https://twitter.com/PIB_Guwahati/status/1252932862971707392?s=20
પૃષ્ઠભૂમિ
સોશિયલ મીડિયા પર ખોટા સમાચારોના પ્રસારને રોકવા માટે અને સર્વોચ્ચ ન્યાયાલયના અવલોકનના પગલે PIBએ સોશિયલ મીડિયા પર વાયરલ થતી અફવાઓનું સત્ય બહાર લાવવા માટે તેનો પર્દાફાશ કરવા એક સમર્પિત યુનિટ તૈયાર કર્યું છે. “PIB Fact check” ટ્વીટર પર એક માન્યતા પ્રાપ્ત હેન્ડલ છે જે સોશિયલ મીડિયા પ્લેટફોર્મ્સ પર ટ્રેન્ડિંગ મેસેજ પર નજર રાખે છે અને ખોટા સમાચારોનો પર્દાફાશ કરવા માટે તેની સામગ્રીઓની વ્યાપક સમીક્ષા કરે છે. આ ઉપરાંત ટ્વીટર પર PIB ઇન્ડિયા હેન્ડલ અને સંખ્યાબંધ પ્રાદેશિક એકમો દ્વારા ટ્વીટર સમુદાયના હિતમાં #PIBFactcheck સાથે કોઇપણ માહિતી અથવા સત્તાવાર અને પ્રમાણભૂત સંસ્કરણ પોસ્ટ કરવામાં આવે છે.
કોઇપણ વ્યક્તિ ટેક્સ્ટ મેસેજ, ઓડિયો અને વીડિયો સહિત કોઇપણ સોશિયલ મીડિયા સંદેશની પ્રમાણભૂતતા તપાસવા માટે PIBFactCheckને મોકલી શકે છે. આવા સંદેશા https://factcheck.pib.gov.in/ લિંક પર અથવા +918799711259 વોટ્સએપ નંબર પર pibfactcheck[at]gmail[dot]com ઇમેલ પર મોકલી શકાય છે. આની વિગતો PIBની વેબસાઇટ https://pib.gov.in પર પણ ઉપલબ્ધ છે.
GP/DS
(Visitor Counter : 98
પ્રધાનમંત્રીનું કાર્યાલય
પ્રધાનમંત્રી 12 ડિસેમ્બરે FICCIની 93મી વાર્ષિક સામાન્ય સભા અને વાર્ષિક સંમેલનમાં સંબોધન કરશે
પ્રધાનમંત્રી શ્રી નરેન્દ્ર મોદી 12 ડિસેમ્બર, 2020ના રોજ વિડિયો કોન્ફરન્સિંગ દ્વારા સવારે 11 વાગ્યે FICCIની 93મી વાર્ષિક સામાન્ય સભા અને વાર્ષિક સંમેલનમાં ઉદ્ઘાટન સંબોધન કરશે. પ્રધાનમંત્રી વર્ચ્યુઅલ FICCI વાર્ષિક એક્સ્પો 2020નું ઉદઘાટન પણ કરશે.
FICCI વાર્ષિક સંમેલન વર્ચ્યુઅલ રીતે 11, 12 અને 14 ડિસેમ્બર 2020ના રોજ યોજવામાં આવશે. આ વર્ષના વાર્ષિક અધિવેશનની થીમ “પ્રેરિત ભારત” છે. આ કાર્યક્રમમાં અનેક મંત્રીઓ, અમલદારશાહી, ઉદ્યોગપતિઓ, રાજદ્વારીઓ, આંતરરાષ્ટ્રીય નિષ્ણાતો અને અન્ય અગ્રણી વૈજ્ઞાનિકોની ભાગીદારી જોવા મળશે. સંમેલનમાં કોવિડ -19 ના અર્થતંત્ર પરના પ્રભાવ, સરકાર દ્વારા કરવામાં આવતા સુધારાઓ અને ભારતીય અર્થવ્યવસ્થા માટેના આગળના માર્ગ પર વિચારણા કરતા વિવિધ હિસ્સેદારો સાક્ષી બનશે.
FICCI વાર્ષિક એક્સ્પો 2020 11 ડિસેમ્બર, 2020થી શરૂ થશે અને એક વર્ષના સમયગાળા માટે ચાલુ રહેશે. વર્ચ્યુઅલ એક્સ્પો વિશ્વભરના પ્રદર્શકોને તેમના ઉત્પાદનો પ્રદર્શિત કરવા અને તેમના વ્યવસાયિક સંભાવનાઓને આગળ વધારવાની તક પૂરી પાડશે.
SD/GP/BT
(
મંત્રીમંડળ
જળ સ્ત્રોતોના ક્ષેત્રે ભારત અને જાપાન વચ્ચે સહયોગના કરાર  ઉપર થયેલા હસ્તાક્ષરને મંત્રીમંડળની મંજૂરી
પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી મંત્રીમંડળની બેઠકમાં ભારત સરકારના જલ શક્તિ મંત્રાલયના જળ સ્ત્રોત, નદી વિકાસ અને ગંગા કાયાકલ્પ વિભાગ તથા જાપાનના જમીન અને માળખાકીય સુવિધાઓ, પરિવહન અને પ્રવાસન મંત્રાલયના વૉટર અને ડીઝાસ્ટર મેનેજમેન્ટ બ્યુરો સાથે થયેલા સહયોગના કરાર  અંગે જાણકારી આપવામાં આવી હતી.
ફાયદા :
સહયોગના આ કરાર  ઉપર પાણી અને ડેલ્ટા મેનેજમેન્ટ અને વૉટર ટેકનોલોજીના ક્ષેત્રે માહિતી, જાણકારી, ટેકનોલોજી તથા વૈજ્ઞાનિક બાબતો સંબંધિત અનુભવોના આદાન પ્રદાનમાં વધારો કરવાની સાથે સાથે બંને દેશો વચ્ચે સંયુક્ત પ્રોજેકટના અમલીકરણ અંગે લાંબા ગાળાનો સહયોગ હાથ ધરવા માટે હસ્તાક્ષર કરવામાં આવ્યા હતા.
આ એમઓસી જળ સુરક્ષિતતા, સુધારાત્મક સિંચાઈ સુવિધા અને જળ સ્ત્રોત વિકાસમાં સાતત્યતામાં મદદરૂપ થશે.
SD/GP/JD
(
વેપાર અને ઉદ્યોગ મંત્રાલય
ઓપરેશનલ સેઝ
હાલમાં, દેશમાં 425 ઔપચારિક રીતે માન્ય સ્પેશિયલ ઇકોનોમિક ઝોન  છે. આજની તારીખે, 376 SEZ સૂચિત છે અને 268 SEZ કાર્યરત છે. SEZ એ મુખ્યત્વે ખાનગી રોકાણ આધારિત પહેલ છે. બદલાયેલી વૈશ્વિક આર્થિક પરિસ્થિતિ, નાણાકીય પ્રોત્સાહનોમાં ફેરફાર વગેરેને કારણે પ્રતિકૂળ વ્યાપાર વાતાવરણ સહિત SEZની સ્થાપના અને સંચાલનમાં વિલંબ ઘણા કારણોને આભારી હોઈ શકે છે.
SEZ એક્ટ, 2005 ની કલમ 30 મુજબ, SEZમાંથી ડોમેસ્ટિક ટેરિફ એરિયા માં દૂર કરવામાં આવેલ કોઈપણ માલ કસ્ટમ્સ ટેરિફ એક્ટ, 1975 હેઠળ એન્ટી ડમ્પિંગ, કાઉન્ટરવેલિંગ અને સેફગાર્ડ ડ્યુટી સહિત કસ્ટમ્સની ફરજો માટે ચાર્જપાત્ર રહેશે, જે જ્યારે આયાત કરવામાં આવે ત્યારે આવા માલ પર લાગુ પડે છે.
આ માહિતી વાણિજ્ય અને ઉદ્યોગ મંત્રાલયના રાજ્ય મંત્રી શ્રીમતી અનુપ્રિયા પટેલે આજે રાજ્યસભામાં એક લેખિત જવાબમાં આપી હતી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 172
જળ સંસાધન મંત્રાલય
ગંગા અધિનિયમના પ્રારૂપ પર માલવીય સમિતિએ રીપોર્ટ પ્રસ્તુત કર્યો
ઉમા ભારતીએ આને ઐતિહાસિક ક્ષણ ગણાવી
નવી દિલ્હી, 12-04-2017
ગંગા અધિનિયમનો પ્રારૂપ તૈયાર કરવા માટે રચાયેલી માલવીય સમિતિએ આજે  નવી દિલ્હીમાં પોતાનો રીપોર્ટ કેન્દ્રીય જળ સંસાધન, નદી વિકાસ તેમજ ગંગા સંરક્ષણ મંત્રી સુશ્રી ઉમા ભારતીને સોંપ્યો. રીપોર્ટ સ્વીકારતા સુશ્રી ભારતીએ આને એક ‘ઐતિહાસિક’ ક્ષણ ગણાવી અને કહ્યું કે “હું આને સ્વીકારતા ખુબ આનંદ અનુભવું છું.’ તેમણે કહ્યું કે મોદી સરકાર દરેક સંબંધિત પક્ષો સાથે આના પર વ્યાપક વિચાર વિમર્શ બાદ આને ઝડપથી કાયદાનું રૂપ આપશે. સુશ્રી ભારતીએ પોતાના મંત્રાલયને સચિવને નિર્દેશ આપ્યો કે તેઓ રિપોર્ટનું ઝિણવટપૂર્વક અધ્યયન કર્યા બાદ તાત્કાલિક એક ઉચ્ચ સ્તરીય સમિતિની રચના કરે અને આ સમિતિ ઝડપથી પોતાનો રીપોર્ટ આપે. મંત્રી મહોદયે આશા વ્યક્ત કરી કે આ રિપોર્ટમાં ગંગાની અવિરલતા તેમજ નિર્મળતાને ધ્યાનમાં રાખતા પર્યાપ્ત જોગવાઈ કરાઈ છે.
સમિતિના અધ્યક્ષ ન્યાયમૂર્તિ શ્રી ગિરિધર માલવીય એ કહ્યું કે એક મોટી મહત્વપૂર્ણ જવાબદારી હતી જેને સમિતિના સભ્યોએ યોગ્ય નિભાવી છે. તેમણે કહ્યું કે આ કાર્યમાં તેમણે કેન્દ્રીય જળ સંસાધન મંત્રાલય અને રાષ્ટ્રીય સ્વચ્છ ગંગા મિશનનો પૂર્ણ સહયોગ મળ્યો હતો.
સમિતિએ પોતાના રિપોર્ટમાં ગંગાની નિર્મળતા તેમજ અવિરલતાને સુનિશ્ચિત કરવા માટે પર્યાપ્ત જોગવાઈ કરી છે. રિપોર્ટમાં ગંગાના સંસાધનોનો ઉપયોગ કરવાની બાબતમાં જવાબદારી તેમજ જવાબદેહી નક્કી કરવાની બાબતમાં કેટલીક કડક જોગવાઈઓનો ઉલ્લેખ છે. સમિતિએ પોતાનો રીપોર્ટ તૈયાર કરવાનો સમય રાષ્ટ્રીય સ્વચ્છ ગંગા મિશનને પાસ કરવામાં ઉપલબ્ધ કાયદાના પ્રારૂપોનું પણ અધ્યયન કર્યું છે.
AP/J.Khunt/GP
(Visitor Counter : 120
પ્રધાનમંત્રીનું કાર્યાલય
પ્રધાનમંત્રી શ્રીએ 23 ઓગસ્ટમાં 10 બિલિયન UPI ટ્રાન્ઝેક્શનની પ્રશંસા કરી
પ્રધાનમંત્રી શ્રી નરેન્દ્ર મોદીએ આજે ઓગસ્ટ 2023માં 10 બિલિયન UPI ટ્રાન્ઝેક્શનની પ્રશંસા કરી હતી.
NPCI દ્વારા કરાયેલી પોસ્ટના જવાબમાં, પ્રધાનમંત્રી શ્રીએ X પર પોસ્ટ કર્યું
"આ અસાધારણ સમાચાર છે! તે ભારતના લોકો માટે ડિજિટલ પ્રગતિને સ્વીકારે છે અને તેમના કૌશલ્યોને શ્રદ્ધાંજલિ આપે છે તેનો પુરાવો છે. આ વલણ આગામી સમયમાં ચાલુ રહે તેવી પ્રાર્થના છે."
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પશુ સંવર્ધન, ડેરી અને મત્સ્ય ઉછેર મંત્રાલય
આઝાદી કા અમૃત મહોત્સવ અંતર્ગત “ખેડૂત ભાગીદારી પ્રાથમિકતા અમારી” ઝુંબેશનું આયોજન કરવામાં આવ્યું
સમગ્ર ભારતમાં લગભગ 2000 સ્થળોએથી 1 લાખથી વધુ ખેડૂતો જોડાયા
મત્સ્યોદ્યોગ, પશુપાલન અને ડેરી મંત્રાલયે આઝાદી કા અમૃત મહોત્સવની ચાલી રહેલી ઉજવણીના ભાગ રૂપે કૃષિ અને ખેડૂત કલ્યાણ મંત્રાલયના સહયોગથી 25 થી 30 એપ્રિલ 2022 સુધી અઠવાડિયાના "કિસાન ભાગીદારી પ્રથમિકતા હમારી" અભિયાનનું આયોજન કર્યું છે. ઝુંબેશના ચોથા દિવસે, 28મી એપ્રિલ 2022ના રોજ મત્સ્યોદ્યોગ વિભાગ  દ્વારા પશુપાલન અને ડેરી વિભાગ ના સહયોગથી વર્ચ્યુઅલ જાગૃતિ સત્રનું આયોજન કરવામાં આવ્યું હતું. જાગરૂકતા સત્રનો મુખ્ય ઉદ્દેશ મત્સ્યોદ્યોગ, પશુપાલન અને ડેરી મંત્રાલય દ્વારા લાગુ કરવામાં આવી રહેલી વિવિધ યોજનાઓ વિશે માછીમારો, મત્સ્ય ખેડૂતો, પશુધન અને ડેરી ખેડૂતો અને અન્ય હિસ્સેદારોમાં જન જાગૃતિ લાવવાનો અને તેમને લાભ મેળવવા માટે પ્રોત્સાહિત કરવાનો હતો.
કેન્દ્રીય મત્સ્યોદ્યોગ, પશુપાલન અને ડેરી મંત્રી, શ્રી પરષોત્તમ રૂપાલાએ આ કાર્યક્રમમાં હાજરી આપી હતી અને રોજગારી અને આજીવિકા નિર્માણમાં મત્સ્યોદ્યોગ અને પશુધન ક્ષેત્રના મહત્વ પર પ્રકાશ પાડતા વિવિધ કલ્યાણકારી પગલાંઓ પર તેમની મૂલ્યવાન સમજ શેર કરી હતી, અને વિવિધ રાજ્યોના ખેડૂતો સાથે વાર્તાલાપ કર્યો હતો અને તેમને મંત્રાલયની વિવિધ યોજનાઓ હેઠળ લાભો મેળવવા માટે પ્રોત્સાહિત કર્યા હતા. આ કાર્યક્રમ દરમિયાન મત્સ્યોદ્યોગ, પશુપાલન અને ડેરીના રાજ્યમંત્રી શ્રી ડૉ. એલ મુરુગન અને શ્રી સંજીવ કુમાર બાલ્યાન પણ ઉપસ્થિત હતા.
ડૉ. ઓ.પી. ચૌધરીએ, જોઈન્ટ સેક્રેટરી, DAHDએ મહેમાનો અને સહભાગીઓને આવકાર્યા હતા અને ઈવેન્ટ વિશે તેમના વિચારો શેર કર્યા. સત્રમાં NLM/RGM/AHIDFની વિવિધ સાહસિકતા યોજનાઓ અને કૃષિ સાથે સંકળાયેલા ખેડૂતો અને સંગઠનો માટે DoFની મુખ્ય યોજના "પ્રધાનમંત્રી મત્સ્ય સંપદા યોજના ", ફિશરીઝ ઈન્ફ્રાસ્ટ્રક્ચર ડેવલપમેન્ટ ફંડ  અને કિસાન ક્રેડિટ કાર્ડ  પર પ્રકાશ પાડવામાં આવ્યો હતો. DAHDના અધિકૃત ફેસબુક પેજ પર ઘણા લોકો ઓનલાઈન જોડાઈને ઈવેન્ટનું લાઈવ સ્ટ્રીમિંગ કરવામાં આવ્યું હતું. સમગ્ર ભારતમાં લગભગ 2000 સ્થળોએથી 1 લાખથી વધુ ખેડૂતો આ સત્રમાં જોડાયા હતા.
આંતરદેશીય મત્સ્યઉદ્યોગ, ભારત સરકારના સંયુક્ત સચિવ શ્રી સાગર મહેરાએ દરેકને, ખાસ કરીને ખેડૂતોને તેમના ઉત્સાહ અને સક્રિય ભાગીદારી માટે આભારના મત સાથે તેમની સમાપન ટિપ્પણી શેર કરી હતી. મત્સ્યોદ્યોગમાં ઉદ્યોગસાહસિકતાની તકોને પ્રોત્સાહન આપવા અને ઉપસ્થિત ખેડૂતોને પ્રોત્સાહિત કરવા માટે મત્સ્ય ઉદ્યોગ સાહસિકોની સફળતાની વાર્તાઓના વીડિયો દર્શાવવામાં આવ્યા હતા.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 227
પ્રધાનમંત્રીનું કાર્યાલય
પ્રધાનમંત્રીએ 2001માં આવેલા જીવલેણ ભૂકંપ બાદ કચ્છની કાયાપલટ વિશે એક થ્રેડ શેર કર્યો
પ્રધાનમંત્રી શ્રી નરેન્દ્ર મોદીએ કચ્છના સંસદસભ્ય શ્રી વિનોદ ચાવડા દ્વારા 2001માં ભૂકંપના વિનાશ બાદ કચ્છના પ્રવાસનના એક મહાન સ્થળ તરીકે પરિવર્તન અને વિકાસ વિશે એક ટ્વીટ શેર કરી છે.
સાંસદ દ્વારા ટ્વીટ થ્રેડનો જવાબ આપતા, પ્રધાનમંત્રીએ કહ્યું;
"કચ્છ પરની એક સુંદર થ્રેડ. 2001માં જ્યારે જીવલેણ ભૂકંપ આવ્યો ત્યારે લોકોએ કચ્છનો મૃત્યુઆંક લખ્યો હતો પરંતુ આ જિલ્લાના લોકો વિશે કંઈક નોંધપાત્ર છે. તેઓ ફરી ઉભરી આવ્યા અને જિલ્લાને નવી ઊંચાઈઓ પર લઈ ગયા. આજે કચ્છ એક મહાન પ્રવાસન સ્થળ છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
જીવંત તમિલ સંસ્કૃતિ વૈશ્વિક સ્તરે લોકપ્રિય છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ સિંગાપોરના પ્રધાનમંત્રી H.E. લી સિએન લૂંગ ના ટ્વીટનો જવાબ આપ્યો છે જેમાં સિંગાપોરના પ્રીમિયરે માહિતી આપી હતી કે તેમણે AMK, કેબુન બારુ અને YCKના રહેવાસીઓ સાથે વિલંબિત પોંગલની ઉજવણી કરી હતી..
ટ્વીટનો જવાબ આપતા પ્રધાનમંત્રીએ કહ્યું;
“આ જોઈને આનંદ થાય છે. જીવંત તમિલ સંસ્કૃતિ વૈશ્વિક સ્તરે લોકપ્રિય છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પૂજ્ય દલાઈ લામાને તેમના 86મા જન્મદિન નિમિત્તે અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ પૂજ્ય દલાઈ લામાને તેમના 86મા જન્મદિન નિમિત્તે અભિનંદન પાઠવ્યા હતા.
પ્રધાનમંત્રીએ એક ટ્વીટમાં કહ્યું હતું, ‘પૂજ્ય @DalaiLama સાથે ફોન પર વાતચીત કરી અને તેમના 86મા જન્મદિન નિમિત્તે અભિનંદન પાઠવ્યા હતા. આપણે તેમના દીર્ઘાયુષ અને સ્વસ્થ જીવનની કામના કરીએ.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
યુવા બાબતો અને રમત મંત્રાલય
શ્રી અનુરાગ સિંહ ઠાકુરે આજે નવી દિલ્હીમાં 19મા એશિયન ગેમ્સના મેડલ વિજેતાઓનું સન્માન કર્યું
કેન્દ્રીય રમતગમત પ્રધાન અનુરાગસિંહ ઠાકુરે આજે એશિયન ગેમ્સના એથ્લેટ્સને સન્માનિત કર્યા હતા જેઓ તેમની સ્પર્ધાઓ પૂર્ણ કર્યા પછી ભારત પરત ફર્યા હતા. આ કાર્યક્રમ નવી દિલ્હીના કોન્સ્ટિટ્યુશન ક્લબ ઓફ ઇન્ડિયામાં યોજાયો હતો.
મંત્રીશ્રીના હસ્તે શૂટિંગ, રોવિંગ અને મહિલા ક્રિકેટ ટીમના કુલ ૨૭ રમતવીરોનું સન્માન કરવામાં આવ્યું હતું. હરમનપ્રીત કૌરની આગેવાની હેઠળની મહિલા ક્રિકેટ ટીમે આ ઈવેન્ટમાં ઐતિહાસિક ગોલ્ડ જીત્યો હતો, જ્યારે રોવિંગ તરફથી કુલ 5 મેડલ  જીતવામાં આવ્યા હતા. અત્યાર સુધીમાં મોટા ભાગના ચંદ્રકો શૂટિંગમાંથી આવ્યા છે, જેમાં આપણી રાઇફલ, શોટગન અને પિસ્તોલ ટીમોએ 13 ચંદ્રકો  મેળવ્યા છે.
મંત્રીશ્રીએ એશિયન ગેમ્સમાં ઉત્કૃષ્ટ પ્રદર્શન કરવા બદલ રમતવીરોને અભિનંદન પાઠવ્યા હતા. પ્રધાનમંત્રીએ કહ્યું હતું કે, "હું તમામ રમતવીરો અને કોચને અભિનંદન આપું છું. આ પરાક્રમોએ તેમને વર્ષોની મહેનત કરી છે. તમે જોશો કે ઇતિહાસ રચતા આ રોવર્સમાંથી કેટલાક એવા પ્રદેશો છે જ્યાં પાણીની તંગી હશે, પરંતુ તેમણે વોટર સ્પોર્ટ્સ ઇવેન્ટમાં મેડલ મેળવ્યા છે. અમને ઘોડેસવારીમાં ઐતિહાસિક સોનું પણ મળ્યું છે, એમ મંત્રીશ્રીએ જણાવ્યું હતું.
"શૂટિંગમાં અમે આપણો જુસ્સો અને સ્થિતિસ્થાપકતા જોઈ. ટોપ્સ એથ્લીટમાં સિફ્ટ કૌર સામરા, જેમણે માત્ર ગોલ્ડ જ જીત્યો ન હતો, પરંતુ 10 મીટર એર રાઇફલમાં ગોલ્ડ જીતનાર ખેલો ઇન્ડિયાના એથ્લીટ રુડ પીંશ પાટિલે મહિલાઓની 50 મીટર રાઇફલ 3પી ઇવેન્ટમાં વર્લ્ડ રેકોર્ડ સ્કોર પણ નોંધાવ્યો હતો, આપણા તમામ શૂટરોએ અસાધારણ રીતે સારો દેખાવ કર્યો હતો, એમ શ્રી ઠાકુરે ઉમેર્યું હતું.
ગુરુવારે યોજાયેલા આ કાર્યક્રમમાં યુવા બાબતો અને રમત મંત્રાલય, સ્પોર્ટસ ઓથોરિટી ઓફ ઈન્ડિયાના ઓફિસિઅલ્સ તેમજ એથ્લીટ્સના પરિવારજનો અને મિત્રો ઉપસ્થિત રહ્યા હતા.
CB/GP/JD
(Visitor Counter : 69
સંચાર અને સુચના પ્રૌદ્યોગિકી મંત્રાલય
“નવા ભારત માટે ડિજિટલ ભારત” થીમ પર રાષ્ટ્રીય કક્ષાની ઢાઈ અખર પત્ર લેખન અભિયાન
પોસ્ટ વિભાગ વર્ષ 2023-24 માટે "નવા ભારત માટે ડિજિટલ ભારત" થીમ પર રાષ્ટ્રીય સ્તરે ઢાઈ અખર પત્ર લેખન અભિયાનનું આયોજન કરી રહ્યું છે.
ઢાઈ આખર પત્ર લેખન અભિયાનની છેલ્લી તારીખ 31.10.2023 રહેશે. 31.10.2023 પછી પોસ્ટ કરાયેલા પત્રો સ્વીકારવામાં આવશે નહીં. પત્રો અંગ્રેજી/હિન્દી/ગુજરાતીમાં લખી મુખ્ય પોસ્ટ માસ્ટર જનરલ, ગુજરાત સર્કલ, ખાનપુર, અમદાવાદ-380001ને સંબોધવામાં આવશે. ફક્ત હસ્તલિખિત અક્ષરો જ સ્વીકારવામાં આવશે અને સાદા A4 કદના કાગળ માટે શબ્દ મર્યાદા 1000 શબ્દોથી વધુ નથી અથવા અંતર્દેશીય પત્ર  500 શબ્દોથી વધુ નથી. પરવાનગી આપવામાં આવેલ સ્ટેશનરી સાદા A-4 કદના કાગળના પત્ર અને અંતર્દેશીય પત્ર  માટે સ્ટેમ્પ સાથે એમ્બોસ્ડ પરબિડીયું/પરબિડીયું હશે.
રાષ્ટ્રીય કક્ષાના ઢાઈ અખર પત્ર લેખન અભિયાન માટેની શ્રેણીઓ નીચે મુજબ છે.
 18 વર્ષ સુધી:
• અંતર્દેશીય પત્ર શ્રેણી
• એન્વેલપ  કેટેગરી
 18 વર્ષથી ઉપર:
• અંતર્દેશીય પત્ર શ્રેણી
• એન્વેલપ  કેટેગરી
દરેક કેટેગરીમાં સર્કલ લેવલ અને નેશનલ લેવલ વિજેતાઓને આપવામાં આવનાર પ્રસ્તાવિત ઈનામની રકમ નીચે મુજબ છે:
|
|
પ્રાઇઝ કેટેગરી
|
|
સર્કલ લેવલ પર સર્કલ લેવલ પર
|
|
રાષ્ટ્રીય કક્ષાએ ઇનામની રકમ
|
|
દરેક શ્રેણીમાં પ્રથમ પુરસ્કાર
|
|
રૂ. 25,000/- 
|
|
રૂ. 50,000/- 
|
|
દરેક શ્રેણીમાં દ્વિતીય પુરસ્કાર
|
|
રૂ. 10,000/- 
|
|
રૂ. 25,000/- 
|
|
દરેક શ્રેણીમાં તૃતીય પુરસ્કાર
|
|
રૂ. 5,000/- 
|
|
રૂ. 10,000/- 
સહભાગીઓએ પત્ર પર તેમની ઉંમરનું પ્રમાણપત્ર આપવું પડશે જેમ કે "હું પ્રમાણિત કરું છું કે હું 01.01.2023 ના રોજ 18 વર્ષથી નીચે/ઉપર છું".
આ અભિયાન માટે કૃપા કરીને નજીકની પોસ્ટ ઓફિસ, વિભાગીય ટપાલ કચેરી, પ્રાદેશિક કચેરીઓ અથવા સર્કલ ઓફિસનો સંપર્ક કરો.
CB/GP/JD
(Visitor Counter : 170
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 172.04 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 11.17 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,72,04,92,970
|
|
બાકી ઉપલબ્ધ
|
|
11,17,10,731
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 172.40 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 11.17 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 149
પ્રધાનમંત્રીનું કાર્યાલય
પ્રધાનમંત્રીએ સિફ્ટ કૌર સમરાને 50 મીટર રાઇફલ 3 પોઝિશન મહિલા શૂટિંગમાં ગોલ્ડ મેડલ જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ એશિયન ગેમ્સમાં 50 મીટર રાઇફલ 3 પોઝિશન મહિલા શૂટિંગમાં સુવર્ણ ચંદ્રક જીતવા બદલ સિફ્ટ કૌર સમરાને અભિનંદન પાઠવ્યા છે.
પ્રધાનમંત્રીએ X પર પોસ્ટ કર્યું;
“@SiftSamraને એશિયન ગેમ્સમાં 50m રાઇફલ 3 પોઝિશન્સ વિમેન્સ શૂટિંગમાં અમૂલ્ય ગોલ્ડ મેડલ ઘરે લાવીને ઇતિહાસ રચવા બદલ અભિનંદન. તેણીએ રેકોર્ડ બનાવ્યો છે તે વધુ આનંદ આપે છે. તેણી દરેક ભારતીય માટે પ્રેરણા છે. તેના આગામી પ્રયાસો માટે શુભેચ્છાઓ.”
CB/GP/JD
(
નાણા મંત્રાલય
રાષ્ટ્રપતિએ બેન્કિંગ નિયમન  વટહુકમ, 2020 બહાર પાડ્યો
આ સુધારા સહકારી બેન્કોનું વધુ સારું સંચાલન અને સુવ્યવસ્થિત નિયમન સુનિશ્ચિત કરશે
સામાન્ય લોકો / થાપણદારો / બેંકિંગ / યોગ્ય બેંકિંગ કંપની મેનેજમેન્ટના હિતમાં પુનર્ગઠન / મર્જરની યોજના ઘડવાનો માર્ગ મોકળો થયો
થાપણદારોના હિતોની રક્ષા સુનિશ્ચિત કરવાની બેન્કોની કટિબદ્ધતાને પગલે રાષ્ટ્રપતિએ બેન્કિંગ નિયમન  વટહુકમ, 2020 ની જાહેરાત કરી છે. 
આ વટહુકમને પગલે બેન્કિંગ નિયમન વટહુકમ, 1949માં સુધારો અમલી બન્યો છે, જે સહકારી બેન્કોને લાગુ થશે. વટહુકમનો ઉદ્દેશ વધુ સારું સંચાલન અને દેખરેખ સુનિશ્ચિત કરીને થાપણદારોના હિતોનું રક્ષણ કરવાનું તેમજ સહકારી બેન્કોને મજબૂત કરવાનું છે. એ માટે અન્ય બેન્કો બાબતે અગાઉથી જ ભારતીય રિઝર્વ બેન્ક  પાસે ઉપલબ્ધ અધિકારો હેઠળ સહકારી બેન્કોને પણ લાવવામાં આવશે, જેથી પ્રોફેશનલ વલણ અપનાવીને વ્યવસ્થિત બેન્કિંગ નિયમન સુનિશ્ચિત કરી શકાય અને આની મદદથી મૂડી સુધીની તેમની પહોંચ પણ શક્ય બનાવી શકાય. આ સુધારાથી રાજ્યના સહકારી કાયદા હેઠળ સહકારી મંડળીઓના રાજ્ય સ્તરે કરાવેલી નોંધણીના હાલના અધિકારોમાં કોઈ ઘટાડો થયો નથી. જે મંડળીઓનો મુખ્ય ઉદ્દેશ તેમજ મુખ્ય વ્યવસાય કૃષિ વિકાસ માટે લાંબા ગાળાનું ભંડોળ ઉપલબ્ધ કરાવવાનો છે અને જે ‘બેન્ક’ અથવા ‘બેન્કર’ અથવા ‘બેન્કિંગ’ શબ્દનો ઉપયોગ કરતી ન હોય તેમજ જે ચેકો આપનાર તરીકે કામ નથી કરતી, તેવી પ્રાથમિક કૃષિ ધિરાણ મંડળીઓ  અથવા સહકારી મંડળીઓને આ સુધારા લાગુ પડશે નહીં.
વટહુકમ મારફતે બેન્કિંગ નિયમન વટહુકમની કલમ 45માં પણ સુધારો કરાયો છે, જેથી સામાન્ય લોકો, થાપણદારો તેમજ બેન્કિંગ સિસ્ટમના હિતોનું રક્ષણ કરવા તેમજ યોગ્ય સંચાલન સુનિશ્ચિત કરવા માટે કોઈ બેન્કિંગ કંપનીનું પુનઃગઠન અથવા મર્જરની યોજના ઘડી શકાય. સંબંધિત બેન્કનાં કામકાજ કામચલાઉ રીતે સ્થગિત કે અટકાવવાનો આદેશ આપ્યા વિના જ તેના પુનઃગઠન કે મર્જરની યોજના ઘડવી પણ સંભવ બનશે, જેથી નાણાંકીય વ્યવસ્થામાં કોઈ પણ પ્રકારનો વિક્ષેપ સંપૂર્ણપણે ટાળી શકાશે.
GP/DS
(
પ્રધાનમંત્રીનું કાર્યાલય
કેનેડાનાં ભૂતપૂર્વ પ્રધાનમંત્રી સ્ટીફન હાર્પર પ્રધાનમંત્રીને મળ્યા
કેનેડાનાં ભૂતપૂર્વ પ્રધાનમંત્રી સ્ટીફન હાર્પર રાઇસીના ડાયલોગમાં ભાગ લેવા માટે ભારતની મુલાકાતે આવ્યા હતા, આ પહેલા આજે તેમણે પ્રધાનમંત્રી સાથે મુલાકાત કરી હતી.
બંને નેતાઓએ ભારત-કેનેડાનાં સંબંધોનો વિકાસ, મુખ્ય વૈશ્વિક પ્રવાહો, લોકતંત્ર વચ્ચેના સહકાર પર પોતાના વિચારોનું આદાન-પ્રદાન કર્યું હતુ.
RP
(Visitor Counter : 121